text: Hundeslæde langs fjorden 
  12 februar 2012 kl. 17.16
  I 50'erne blev mange børn fra Grønland med tuberkulose anbragt på sanatoriet i Kolding - i dag blev udstillingen om deres ophold i Danmark krydret med en tur med hundeslæde.
  I dag kunne fartglade børn i Kolding få sig en helt anderledes køre-oplevelse - men de skulle være godt pakket ind. 
  Europamester i slædehundekørsel Andreas Nymark gav en tur i området omkring Hotel Koldinfjord.
  
  Arktisk vinterferie
  Det skete i anledning af, at Sygeplejehistorisk Museum slog dørene op for arktisk kultur. 
  Museet er indrettet i den bygning, der tidligere rummede sanatoriet.
  De kommende dage sætter Sygeplejehistorisk Museum fortsat fokus på Grønland med en vinterferie præget af grønlandsk kultur og historie.
  